Odôvodneniene zrušenia použitého postupu zadávania zákazky podľa § 46 ods. 2zákona č. 25/2006 Z. z. o verejnom obstarávaní a o zmene a doplnení niektorých zákonov, v platnom znení (ďalej len „**zákon**“)

V rámci verejnej súťaže na obstaranie nadlimitnej zákazky„**Dodávka a inštalácia inovatívnej pekárenskej výrobnej technológie**“ (ďalej len „**verejná súťaž**“) vyhlásenej oznámením o vyhlásení verejného obstarávania uverejneným vo Vestníku Úradu pre verejné obstarávanie č. 186/2013 zo dňa 24.09.2013 pod značkou 15793 – MST osobou podľa § 7 zákona Juraj Maťaš, Šandal 99, 091 01 Šandal(ďalej len „**verejnýobstarávateľ**“) bola predložená jediná ponuka. Verejný obstarávateľ sa rozhodol použitý postup zadávania zákazky nezrušiť, nakoľko:

1. Verejný obstarávateľ určil požiadavky na predmet zákazky vychádzajúc z dokumentácie k projektu *Inovácia pekárenských výrobných technológií*,z ktorého bude predmet zákazky z väčšej časti financovaný na základe zmluvy o poskytnutí nenávratného finančného príspevku a zároveň ich stanovil nediskriminačne. Všetky predmetné požiadavky na predmet zákazky sú vo vzťahu k účelu jeho použitia štandardné.
2. Verejný obstarávateľ stanovil podmienky účasti vo verejnom obstarávaní, ako aj obchodné podmienky primerane, so zreteľom na základné princípy verejného obstarávania. Uvedené potvrdzuje aj skutočnosť, že voči podmienkam uvedeným v oznámení, v súťažných podkladoch ani voči postupu verejného obstarávateľa zo strany záujemcov ani uchádzačov nebol uplatnený žiadny revízny postup.
3. Oznámenie o vyhlásení verejnej súťaže bolo uverejnené ako v úradnom vestníku EÚ, tak aj vo vestníku UVO.
4. Verejný obstarávateľ stanovil všetky lehoty v súlade so zákonom a nevyužil inštitút skrátenia lehôt podľa ustanovení § 51 ods. 1 a 2 zákona.
5. Jediný uchádzač, ktorý predložil do verejnej súťaže ponuku, splnil všetky podmienky účasti stanovené zákonom a verejným obstarávateľom v oznámení a v súťažných podkladoch a ním ponúkaný predmet zákazky spĺňa všetky požiadavky stanovené verejným obstarávateľom.

Z vyššie uvedeného je zrejmé, že verejný obstarávateľ v rámci použitého postupu zadávania zákazky vytvoril v rámci verejnej súťaže na obstaranie predmetnej zákazky všetky podmienky pre umožnenie účasti čo najväčšiemu počtu záujemcov/uchádzačov. Nakoľko verejný obstarávateľ nemá možnosť ovplyvniť počet predložených ponúk a využil všetky dostupné prostriedky na vytvorenie konkurencie a zabezpečenie hospodárnosti a efektívnosti, použitý postup zadávania zákazky nebol zrušený a ponuka úspešného uchádzača bola prijatá.